**415/2016.(XII.15.) Kgy. sz. határozat**

1. A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontjában foglaltak alapján úgy döntött, hogy az Állatvédők Vasi Egyesületének és a Kutyamenhely Alapítványnak a szombathelyi külterületi 0787/2 hrsz.-ú ingatlanból az előterjesztés mellékletét képező térképen 1. számmal jelölt és satírozott rész tekintetében fennálló ingyenes használati jogviszonyát 2017. január 1. napjától 2026. december 31. napjáig meghosszabbítja az alábbi feltételekkel:

* az ingatlanrész fenntartásával, üzemeltetésével kapcsolatos költségek a használókat terhelik,
* a használók az ingatlanrészt kizárólag a feladataiknak ellátására, állatmenhely létesítése céljából használhatják,
* a használók tevékenységük során kötelezettséget vállalnak a kisállattemető kegyeleti szempontjainak betartására,
* a használók rendezvényeiket azok tervezett időpontja előtt legalább 1 hónappal kötelesek bejelenteni a 2. sz. ingatlanrész bérlőjének,
* a használók az ingatlanrész használatát másnak nem engedhetik át,
* az ingatlanrészt az ott folytatni kívánt tevékenység gyakorlásához szükséges módon a használók saját költségükön kialakíthatják, berendezhetik és felszerelhetik, az ehhez és a tevékenységük gyakorlásához esetlegesen szükséges hatósági engedélyek beszerzése a használók kötelezettsége,
* használók a 2. sz. ingatlanrész bérlőjével a parkolót közösen használják, karbantartják,
* a használók a térítésmentes használat megszűnésekor ráfordításaiknak, illetve azok időarányos részének megtérítésére nem tarthatnak igényt, az ingatlanrészt kiürítve és tisztán, átadáskori állapotban kötelesek visszaadni.

2. A Közgyűlés felhatalmazza a polgármestert, hogy az Állatvédők Vasi Egyesületével és a Kutyamenhely Alapítvánnyal az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

Koczka Tibor alpolgármester

 Dr. Károlyi Ákos jegyző

 (A végrehajtásért:

 Lakézi Gábor a Városüzemeltetési Osztály vezetője)

**Határidő**: 2016. december 31.